شاسوار جەلال سەعید

شاسوار جەلال سەعید، ناسراو بە ئارام و دواتر شەھید ئارامیادی 41 ساڵەی شەھید ئارام بەڕێوەچو شەھید ئارام شیرازەی یەکێتی و کۆمەڵەی لە ترازان پاراست، ماڵپەڕی خەندان، ٣١ی کانوونی دووەمی ٢٠١٩ بڵاوکراوەتەوە. (تشرینی دووەمی ١٩٤٧–٣١ی کانوونی دووەمی ١٩٧٨) کەسایەتییەکی سیاسیی چەپی کوردی بوو لە ناو یەکێتیی نیشتمانیی کوردستان و ماوەیەکیش سکرتێری کاتیی کۆمەڵەی ڕەنجدەرانی کوردستان بوو.کۆمەڵەی ڕەنجدەرانو یەکێتی نیشتمانی لەدیدی "شەھید ئارام"ەوە ، ماڵپەڕی شارپرێس، ٢٣ی کانوونی یەکەمی ٢٠١٨ بڵاوکراوەتەوە.شەھید ئارام.. سەرکردە مێژووییەکەی کوردستان ، ماڵپەڕی ڕۆژنیوس، ٢٧ی شوباتی ٢٠٢٠ بڵاوکراوەتەوە.

 ژیان 
شاسوار جەلال، ساڵی ١٩٤٧ لەگەڕەکی حاجی حانی شاری سلێمانی لەدایکبووە، خوێندنی سەرەتایی لە شارۆچکەی ماوەت و چوارتا تەواوکردووە و قۆناغی ئامادەیی لە سلێمانی تەواوکردووە.ئارام، سەرکردە تەنیاکەی کۆمەڵە ، ماڵپەڕی دیپلۆماتیک مەگەزین، ڕۆژی ١ی شوباتی ٢٠١٨ بڵاوکراوەتەوە.

ساڵی ١٩٦٤ لە کۆلیژی ئەندازیاریی زانکۆی بەغدا وەرگیراوە، بەڵام لەبەر کەم بینایی ڕەتکراوەتەوە بۆ کۆلیژی بازرگانی و ساڵی ١٩٧١ خوێندنی تەواوکردووە. ئارام لەگەڵ لیدیا ھاوسەرگیری کرد.شەھید ئارام لە نێوانی دوو کتێب و وتارێکی ڕۆژنامەدا ، ماڵپەڕی کوردستانی نوێ، ڕۆژی ١٨ی ئازاری ٢٠١٩ بڵاوکراوەتەوە.

 کاری سیاسی 
لەسەرەتای لاویێتییەوە تیێکەلاوی کاری سیاسیی و ڕێکخراوی قوتابییان بوو. ئارام ڕۆژنامەنووسێکی چالاک بووە و لە ساڵانی حەفتاکانی سەدەی ڕابردوو چەند بابەتێکی لە ڕۆژنامەی ھاوکاریی، لاپەڕەی «سیاسەتی دەرەوە»ی ڕۆژنامەی ھاوکاریی و دواتریش ڕۆژنامەی برایەتی بڵاوکردووەتەوە.

ساڵی ١٩٧٠ چووەتە ڕیزی کۆمەڵەی مارکسی-لینینی کوردستان، لە ساڵی ١٩٧٥ کە یەکێتیی نیشتمانیی کوردستان دامەزرا، ئەوا پەیوەندی بە یەکێتیی کردووە و خەڵکی بۆ خەباتەی چەکداریی کۆکردووەتەوە. لە تشرینی یەکەمی ١٩٧٦، ئارام ڕوویکردووەتە شاخ و خەباتی چەکداری لەدژی حیزبی بەعس. 

ئارام ئەندامی یەکێتیی قوتابییان بووە، لە ساڵی ١٩٧٠ یەکێک بووە لەدەستەی دامەزرێنەری کۆمەڵەی ڕەنجدەرانی کوردستان، لە ساڵی ١٩٧٤ وەک نوێنەری سکرتارییەتی یەکێتیی قوتابیانی کوردستان بەشداری کۆنگرەی لاوانی جیھانی لەمۆسکۆ کردووە. لە ساڵی ١٩٧٦ دوای گرتنی خاڵە شەھاب و ھاوڕێکانی، ئارام وەکو سکرتێری کۆمەڵە ئەرکی ڕاپەڕاندنی ئیش و کارەکانی کۆمەڵەی لەئەستۆگرت، پاشان چووەتە شاخ و یەکەم دەستەی پارتیزانە چەکدارەکانی شۆڕشی نوێی دروست کرد. ساڵی ١٩٧٧ بووە بە ئەندامی مەکتەبی یەکێتیی نیشتمانیی کوردستان. 

 مردن 
لە ٣١ی کانوونی دووەمی ١٩٧٨ لە گوندی تەنگیسەری سەر بە ناوچەی قەرەداغ کوژراوە، لایەنگران و دۆستانی ئارام بکوژانی ناوبراو بە جاش وێنا باس دەکەن.جیاوازتر لە ساڵانی ڕابردوو، ئەمڕۆ یادی شەھید ئارام لە سلێمانی دەکرێتەوە، ماڵپەڕی ڕووداو، ٣١ی کانوونی دووەمی ٢٠٢٠ بڵاوکراوەتەوە.

 ئەمانەش ببینە 
 ڕێی خەباتمان
 سروودی شەھید ئارام
 شاسواری کوردستان

 سەرچاوەکان 

پۆل:ئەندامانی کۆمەڵەی ڕەنجدەرانی کوردستان
پۆل:خەڵکی سلێمانی
پۆل:سیاسییەکانی کۆمەڵەی ڕەنجدەرانی کوردستان
پۆل:کوردەکانی باشووری کوردستان
پۆل:کۆمۆنیستە کوردەکان
پۆل:مارکسیستە کوردەکان